วันที่ 18 พค. กินยาคุมฉุกเฉินไป แล้วประจำเดือนมาวันที่ 7 มิย. มาประมาณ 4-5 วัน แต่หลังจากนั้นประจำเดือนขาดจะ 3 เดือนแล้ว ใช้ที่ตรวจ ตรวจแล้วขึ้นขีดเดียวตลอด ต้องทำยังไงคะ เป็นเพราะผลข้างเคียงหรือเพราะอะไรคะ ควรไปหามั้ยคะ
สวัสดีค่ะ fonnoi,หากประจำเดือนได้มาแล้วในวันที่ 7 มิ.ย. โดยมาในช่วงวันที่ที่ควรจะมา และมานาน 4-5 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ นอกจากนี้ หากได้ตรวจหาการตั้งครรภ์ดูแล้ว พบขึ้นเพียง 1 ขีด ก็ย่อมแสดงว่าไม่ได้มีการตั้งครรภ์เกิดขึ้น ดังนั้น การที่หลังจากนั้น ประจำเดือนไม่มานาน 3 เดือน อาจเกิดจากสาเหตุ เช่น- มีโรคอ้วน- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป- มีภาวะไทรอยด์ฮอร์โมนผิดปกติ- มีพังผืดในโพรงมดลูก- มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นส่วนการทานยาคุมฉุกเฉิน อาจทำให้ประจำเดือนคลาดเคลื่อนได้ แต่หากประจำเดือนได้มาหลังจากที่ทานยาไปแล้ว ก็จะไม่ได้มีผลอะไรหลังจากนั้นอีกค่ะดังนั้น แนะนำควรไปพบแพทย์เพื่อตรวจหาสาเหตุค่ะ